貢榜

貢榜，又叫貢榜王朝，係緬甸末代王朝，由雍笈牙創立，所以又叫做雍笈牙王朝。貢榜王朝喺1752年立，佢唔單止統一全緬甸，重對外四處用兵擴張領土，喺1758年左右擊敗暹羅大城王朝同中南半島各國，曾雄霸東南亞，重同清國打過幾場仗。19世紀中期，南緬甸俾大英帝國入侵，前後同英國打過三次英緬戰爭，最終喺1885年俾英國全面佔領，貢榜王朝亦覆滅，領土被併入英屬印度。

緬甸史